Марко Ганчев
Математически модел

chitanka.info

Туй момиче мило,

дето ни закача,

в клас не е решило

ни една задача.

Да, ама умее

как да ни подкупи,

като се засмее

или се нацупи.

Ще реши с изгода

главната задачка.

Майката природа

му е подсказвачка.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.